《与齐贞吉家德公伯含卧衡饮祖家园水亭以心远地自偏为韵》
清代·李澄中

京洛多缁尘，一水忽无地。云构俯澄澜，助我濠濮意。

微风散沦漪，修鳞跃荷芰。安得木兰舟，陶然成独醉。

倚槛望西山，夕阳落空翠。

作者简介：（1630—1700）清山东诸城人，字渭清，号渔村、雷田。诸生。康熙十八年举博学鸿儒，授检讨，官至侍读。诗学杜甫，文工碑传记事。有《卧象山房集》、《滇程日记》。